el el el el el el el el el el el el el el el el el el el el el de el el el el el el el el el el el el pl de el de el el el el el el el el el el el el el el el el el el el el el en el el el el el el el el el el el el el el el zh el el el el el el el el el el el el el el ja en el en en el de en el fa el en en el da fr en el fa fr en el fr en el en es en el id en en el ja el en en el id fr en el sv el fr en el fa en en el da en el de en el de en el en el en el zh en el el el el el el el el el el en el zh de en el fa de en el zh en el fr en el ja en sv en el fa fr en el da pt fr en el en en en en el da fr en el fa es en el en ja en el eu es el fr en el fa es en el sv en en el id el en en el da fr en el fa el fr en el en fr en el da nb en el ja el en el zh en el en el el el el el el el el el de el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en fr gl en el en fr de en el en fr pl en el fr eo ca en el en el pl en el en el pl en el en fr de en el fr fr zh en el en eo de en el en en de en el en fr de en el en en en en el en el fr en el en fr vi en el fr en vi en el fr fr vi en el el en en el el el el el el el el el el el el el el el el el el el el el en en en en en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Εκπολιτιστικός Όμιλος Σταυρούπολης, γνωστός και με τη σύντμηση Ε.Ο.Σ., είναι ελληνικό αθλητικό σωματείο που δραστηριοποιείται στην περιοχή της Σταυρούπολης, στο Νομό Θεσσαλονίκης, όπου και βρίσκεται η έδρα του το Εθνικό Αθλητικό Κέντρο Σταυρούπολης. Επίσημο έτος ίδρυσής του είναι το 1965 και αγωνίζεται με χρώματα το πράσινο, το κίτρινο και το λευκό. Διατηρεί ενεργά τμήματα καλαθοσφαίρισης και πετοσφαίρισης για αθλήτριες όλων των ηλικιακών ομάδων.
Ο Ε.Ο. Σταυρούπολης ήταν ένα από τα ιδρυτικά σωματεία της Ένωσης Καλαθοσφαιρικών Σωματείων Θεσσαλονίκης, της πρώτης ιστορικά στην ελληνική επικράτεια το 1976.[1]
Την αγωνιστική περίοδο 2011-12 η Σταυρούπολη έλαβε μέρος στο Πρωτάθλημα της Α' Κατηγορίας Ανδρών της Ε.ΚΑ.Σ.Θ., ολοκληρώνοντας τις αγωνιστικές της υποχρεώσεις στη 13η και προτελευταία θέση της τελικής κατάταξης, έχοντας μαζέψει 6 νίκες και 20 ήττες.
wikidata (π • σ • ε )
Η επανίδρυση του τμήματος πετοσφαίρισης ανδρών του Ε.Ο. Σταυρούπολης ανακοινώθηκε στις 22 Ιουλίου του 2017. Η πρωτοβουλία πάρθηκε από μέλη του προπονητικού τιμ του γυναικείου τμήματος πετοσφαίρισης του Ε.Ο.Σ.: τον επικεφαλή προπονητή Γιώργο Ακριτίδη και τον στατιστικολόγο Μάριο Ντινόπουλο. Ο Ακριτίδης ανέλαβε ως παίκτης-προπονητής του ανδρικού τμήματος, ενώ ο Ντινόπουλος μπήκε στο ρόστερ ως παίκτης.[4]
Αν και το πρωτάθλημα ξεκίνησε άσχημα για τον Ε.Ο.Σ. με ήττα από τον Μακεδών Αμπελοκήπων[5], στη συνέχεια πέτυχε 15 σερί νίκες και τερμάτισε 1ος στη κανονική διάρκεια του πρωταθλήματος.[6] Στα ημιτελικά των playoff αντιμετώπισε ξανά τον Μακεδών, αυτή τη φορά κερδίζοντας με σετ 3-0 εντός και 1-3 εκτός, εξασφαλίζοντας έτσι θέση στη πρώτη 2αδα και άνοδο στη Β' Εθνική κατηγορία για την επόμενη σεζόν. Στον τελικό αντιμετώπισε την Μ.Ε.Ν.Τ..[7][8] Αν και την είχε κερδίσει στις δύο μεταξύ τους αναμετρήσεις στη κανονική διάρκεια[9][10], ηττήθηκε με σετ 0-3 (29-31, 23-25, 22-25) και τερμάτισε στη 2η θέση.[11]
Στο ντεμπούτο του στη Β' Εθνική, ο Ε.Ο.Σ. ηττήθηκε με σετ 2-3 από τον Αία Ευόσμου.[12] Πέτυχε μόλις 2 νίκες σε 16 αγώνες, εντός ενάντια στον Νάυαρχο Βότση[13] και εκτός ενάντια στον Ατρόμητο Τριαδίου.[14] Τερμάτισε 8ος και η παραμονή στη Β' Εθνική ήταν αβέβαιη μέχρι και τη τελευταία στιγμή, αλλά τελικά ο πρωταθλητής Άρης Θεσσαλονίκης πέτυχε στα μπαράζ ανόδου για την Α2 Εθνική και ελευθέρωσε μια θέση, την οποία πήρε ο Ε.Ο.Σ.[15]
Πριν την έναρξη του πρωταθλήματος ο Ε.Ο.Σ. συμμετείχε σε τουρνουά προετοιμασίας που φιλοξένησε ο Όλυμπο Κορδελιού.[16] Μετά από 3 σερί ήττες, πέτυχε τη πρώτη του νίκη σε εκτός έδρας αγώνα εναντίον του Αία Ευόσμου με σκορ 0-3.[17] "Βόμβα" έσκασε την 7η αγωνιστική με νίκη 3-2 επί του φαβορί Περσέα. Μετά τον τελευταίο αγώνα του πρωταθλήματος, εκτός έδρας ήττα από τον Απόλλων Καλαμαριάς με σκορ 3-2, η ομάδα τερμάτισε 6η[18] και δεν προκρίθηκε στα playoff.
Στο κύπελλο της Ε.ΠΕ.Σ.Θ., ο Ε.Ο.Σ. προκρίθηκε στο Final Four κερδίζοντας 0-3 εκτός έδρας τον Α.Σ. Πανελλήνιος στα προημιτελικά.[19] Στον ημιτελικό που διεξήχθη στο Εθνικό Γυμναστήριο Μίκρας ηττήθηκαν με σκορ 1-3 από τον Όλυμπος Κορδελιού.[20]
Στις 29 Ιουνίου του 2020 ανακοινώθηκε η διάλυση του τμήματος.[21]
Πράσινο & Κίτρινο & Λευκό
Δημοτικό Αθλητικό Κέντρο Ηλιούπολης
Πέτρου Λεβαντή 8, Τ.Κ. 56429, Σταυρούπολη
2 Πρωτάθλημα Α΄ Ε.ΚΑ.Σ.Θ.
Το γυναικείο τμήμα καλαθοσφαίρισης του Ε.Ο. Σταυρούπολης αποτελεί μέλος της Ένωσης Καλαθοσφαιρικών Σωματείων Θεσσαλονίκης, λαμβάνοντας επί πολλά χρόνια μέρος στα Πρωταθλήματα που αυτή διοργανώνει.
Την αγωνιστική περίοδο 2009-10 έλαβε μέρος στο Πρωτάθλημα της Α' Κατηγορίας Γυναικών της Ένωσης στην κλήρωση του οποίου συμμετείχαν 12 ομάδες (κατόπιν υπήρξε μία αποχώρηση).[22] Στη διάρκεια της χρονιάς η ομάδα της Σταυρούπολης συγκέντρωσε 16 νίκες και 6 ήττες, ισοβαθμώντας με το Μεγάλο Αλέξανδρο Καλοχωρίου.[22] Στην τελική βαθμολογική κατάταξη βρέθηκε στη 2η θέση χάνοντας τον τίτλο του Πρωταθλητή από τη Μ.Ε.Ν.Τ.[22] Προπονητής της ομάδας την περίοδο αυτή ήταν ο Σταύρος Σαμακοβλής, ο οποίος ανανέωσε το συμβόλαιό του και για την επόμενη.[23] Τη χρονιά 2010-11, οπότε και στο Πρωτάθλημα συμμετείχαν 12 σύλλογοι, ο Ε.Ο.Σ. ολοκλήρωσε τις αγωνιστικές του υποχρεώσεις στην 4η θέση του βαθμολογικού πίνακα.[24]
Τον Μάιο του 2011 ο Σαμακοβλής αποχώρησε από το σύλλογο μετά από τριετή θητεία [25] για να αντικατασταθεί από το Δημήτρη Ιωαννίδη.[26] Η αγωνιστική περίοδος 2011-12 ξεκίνησε με αγωνιστικές υποχρεώσεις για το Κύπελλο Γυναικών Ε.ΚΑ.Σ.Θ. Η ομάδα της Σταυρούπολης κατάφερε να προκριθεί στο Μεγάλο Τελικό υποχρεώνοντας σε ήττα τους Μαχητές Πεύκων στον Ημιτελικό με σκορ 55-40.[27] Το τρόπαιο κρίθηκε σε αγώνα που διεξήχθη στο Κλειστό Γυμναστήριο της Μίκρας στις 21 Δεκεμβρίου 2011.[28][29] Κυπελλούχος αναδείχθηκε τελικά ο Ηρακλής Θεσσαλονίκης του Λευτέρη Κουργιαννίδη, ο οποίος επιβλήθηκε του Ε.Ο.Σ. με σκορ 53-43.[28][29] Σε ό,τι αφορά το Πρωτάθλημα, το οποίο εκείνη τη χρονιά ήταν περισσότερο ανταγωνιστικό εφόσον αναμετρήθηκαν 14 ομάδες για την άνοδο στα εθνικά πρωταθλήματα, η ομάδα της Σταυρούπολης τερμάτισε στην 3η θέση της βαθμολογικής κατάταξης.[30]
Το καλοκαίρι που ακολούθησε ο Ιωαννίδης ήρθε σε συμφωνία με το σύλλογο προκειμένου να παραμείνει στη θέση του προπονητή του γυναικείου τμήματος.[31] Η αγωνιστική περίοδος 2012-13 ξεκίνησε με τους αγώνες για το Κύπελλο Ε.ΚΑ.Σ.Θ. Η ομάδα της Σταυρούπολης επικράτησε στα Προημιτελικά της Δόξας Δρυμού με σκορ 68-36, ωστόσο η πορεία της σταμάτησε στα Ημιτελικά κατόπιν ήττας από το Ναύαρχο Βότση με σκορ 52-46.[32][33] Το Φεβρουάριο του 2013, κι ενώ η κανονική περίοδος τους Πρωταθλήματος βρισκόταν εν πλήρη εξελίξει, ο Ιωαννίδης υπέβαλε την παραίτησή του, δηλώνοντας πως η ομάδα, που βρισκόταν εκείνη τη στιγμή στην 5η θέση, χρειαζόταν ένα «σοκ».[34] Ο αντικαταστάτης του βρέθηκε στο πρόσωπο του Λευτέρη Κουργιαννίδη.[35] Κατά τη λήξη της κανονικής περιόδου, ο Ε.Ο.Σ. είχε συλλέξει 15 νίκες και 7 ήττες, τερματίζοντας στην 4η θέση της βαθμολογικής κατάταξης.[36] Ακολούθησε διαδικασία Play-offs στην οποία διασταυρώθηκε με τον πρωτοπόρο Θερμαϊκό Θέρμης. Αν και φαινομενικά δεν ήταν το φαβορί, ο Ε.Ο.Σ. πέτυχε δύο συνεχόμενες νίκες (45-48, 69-64) και προκρίθηκε στους τελικούς.[37][38] Οι δύο ομάδες που τέθηκαν αντιμέτωπες για την άνοδο στην Α2 Εθνική, Ε.Ο.Σ. και Ναύαρχος Βότσης, χρειάζονταν δύο νίκες για να πετύχουν το στόχο τους. Στο πρώτο μεταξύ τους παιχνίδι επικράτησε ο Ναύαρχος Βότσης με σκορ 56-42, ωστόσο στο δεύτερο η ομάδα της Σταυρούπολης αρνήθηκε να παραδωθεί εύκολα, νικώντας με σκορ 54-50.[39][40] Στο παιχνίδι που έκρινε τον τίτλο του Πρωταθλητή, ο Ναύαρχος Βότσης απέσπασε τη νίκη με σκορ 50-38 αφήνοντας τον Ε.Ο.Σ. στη δεύτερη θέση.[41]
Η συνεργασία του Λευτέρη Κουργιαννίδη με το σύλλογο της Σταυρούπολης συνεχίστηκε και την επόμενη χρονιά,[42] στη διάρκεια της οποίας αγωνίστηκαν ξανά στο γυναικείο πρωτάθλημα της Ε.ΚΑ.Σ.Θ. Κατά την κανονική περίοδο της χρονιάς 2013-14 ο Ε.Ο.Σ., έχοντας συλλέξει 22 νίκες σε ισάριθμους αγώνες, κατέλαβε την κορυφή του βαθμολογικού πίνακα.[43] Στη διαδικασία των Play-offs που ακολούθησε, ο Ε.Ο.Σ. διασταυρώθηκε όπως και την προηγούμενη χρονιά με το Θερμαϊκό Θέρμης που είχε τερματίσει 4ος, σε μια αντιστροφή ρόλων.[44] Πετυχαίνοντας δύο διαδοχικές νίκες (47-39, 45-69), ο Ε.Ο.Σ. πέρασε επιτυχώς στη σειρά των Τελικών.[45][46] Η σειρά αυτή των πέντε τελικών, όπου ο Ε.Ο.Σ. αντιμετώπισε τη Μ.Ε.Ν.Τ. αποδείχθηκε μακροσκελής και αμφίρροπη. Στο πρώτο παιχνίδι ο Ε.Ο.Σ. επικράτησε εύκολα εντός έδρας με 50-27, για να επιτρέψει στη Μ.Ε.Ν.Τ. να ανακάμψει στο δεύτερο αγώνα νικώντας με σκορ 56-49.[47] Εντός έδρας η ομάδα της Σταυρούπολης ξανακέρδισε το πλεονέκτημα νικώντας με σκορ 60-40, εντούτοις η Μ.Ε.Ν.Τ. δεν παραδόθηκε πετυχαίνοντας τη νίκη στο τέταρτο παιχνίδι με σκορ 53-47.[47] Στον καθοριστικό πέμπτο αγώνα, που διεξήχθη στις 20 Μαΐου, ο Ε.Ο.Σ. πήρε τελικά τη νίκη με σκορ 69-64 κατακτώντας τον τίτλο του Πρωταθλητή και την απευθείας άνοδο στην Α2 Εθνική.[48][49] Παράλληλα η Σταυρούπολη συμμετείχε στη διοργάνωση του Κυπέλλου Γυναικών της Ένωσης, θεσμό στον οποίο κατόρθωσε να φτάσει μέχρι τον τελικό.[50] Εκεί αντιμετώπισε την ομάδα Νεανίδων του Άρη Θεσσαλονίκης, από την οποία και ηττήθηκε στο Κλειστό Γυμναστήριο Επταπυργίου με σκορ 64-54 χάνοντας το τρόπαιο και το νταμπλ.[50][51]
Δύο σημαντικά γεγονότα του καλοκαιριού του 2014 ήταν η ανανέωση του συμβολαίου του προπονητή της ομάδας,[52] καθώς και η μεταφορά της έδρας της από το Δ.Α.Κ. Ηλιούπολης στο Ε.Α.Κ. Σταυρούπολης. Για την αγωνιστική περίοδο 2014-15 ο Ε.Ο.Σ. εντάχθηκε στο δυναμικό του Ομίλου Βορρά της Α2 Εθνικής Κατηγορίας τον οποίο και σχημάτισαν 12 ομάδες. Δυστυχώς η απόδοση της ομάδας υπήρξε φτωχή, με αποτέλεσμα να κλείσει τη χρονιά στην τελευταία θέση με 2 νίκες, 19 ήττες και 1 μηδενισμό.[53] Ο τελευταίος επήλθε επειδή, στον αγώνα ανάμεσα στον Ε.Ο.Σ. και τον Απόλλωνα Καλαμαριάς, στα πλαίσια της 11ης αγωνιστικής του Ομίλου Βορρά, η γηπεδούχος Σταυρούπολη δεν διέθετε γιατρό όπως όριζε νέος κανονισμός της Ε.Ο.Κ.[54] Στα μέσα Φεβρουαρίου το ρόλο του προπονητή ανέλαβε ο Μπαξεβάνος.[55] Τη χρονιά αυτή η ομάδα της Σταυρούπολης συμμετείχε και στο θεσμό του Κυπέλλου Ελλάδος, γνωρίζοντας τον αποκλεισμό στην πρεμιέρα όπου και ηττήθηκε με σκορ 57-60 από τον Π.Α.Σ. Γιάννινα.[56]
Το 2015 συμμετέχει στο πρωτάθλημα της Ε.ΚΑ.Σ.Θ και κατακτά το τίτλο του πρωταθλητή. Στους τελικούς, απέναντι στην Μ.Ε.Ν.Τ και πάλι όπως και πριν δύο χρόνια, καταφέρνει να την κερδίσει με 3-2 νίκες και να ανέβει και πάλι στην Α2 Εθνική κατηγορία. Την ίδια χρονιά είναι και φιναλίστ στον τελικό του κυπέλου της ΄Ενωσης με την ομάδα των νεανίδων του Άρη.
Την περίοδο 2016-17 συμμετέχει στο πρωτάθλημα της Α2 με coach τον Στέλιο Μπαξεβάνο και κάνει καταπληκτική πορεία που τον οδηγεί στην 6η θέση της βαθμολογίας. Είναι και η καλύτερη ιστορικά στιγμή της ομάδας.
Η επόμενη αγωνιστική περίοδος βρίσκει την ομάδα αποδυναμωμένη λόγω αποχώρησης πολλών παικτριών. Αλλαγή και στον πάγκο με τον Μπάμπη Δρακουλίδη να αναλαμβάνει τα ηνία της ομάδας. Δύσκολη χρονιά αγωνιστικά που οδήγησε την ομάδα στον υποβιβασμό.
Περίοδος 2018-19. Συμμετοχή στο πρωτάθλημα και στο κύπελλο της Ε.ΚΑ.Σ.Θ .
Σταύρος Σαμακοβλής (2008 - Μάιος 2011) [25]
Δημήτρης Ιωαννίδης (Μάιος 2011 - Φεβρουάριος 2013) [26][34]
Λευτέρης Κουργιαννίδης (Φεβρουάριος 2013 - Φεβρουάριος 2015) [35][55]
Στέλιος Μπαξεβάνος (Φεβρουάριος 2015-Ιούνιος 2017)
Χαράλαμπος Δρακουλίδης (Αύγουστος 2017-) [55]
Κατά την τρέχουσα αγωνιστική περίοδο, 2018-19, ο Ε.Ο. Σταυρούπολης λαμβάνει μέρος στο Πρωτάθλημα Γυναικών που διοργανώνει η Ένωση Καλαθοσφαιρικών Σωματείων Θεσσαλονίκης . Παράλληλα λαμβάνει μέρος και στο Κύπελλο Γυναικών της ίδιας Ένωσης.
Έδρα του συλλόγου είναι το Κλειστό Γυμναστήριο του Δ.Α.Κ. Ηλιουπόλεως. Πρόεδρος του διοικητικού συμβουλίου είναι ο Στέλιος Δημητριάδης και έφορος του τμήματος ο Ιερόθεος Χατζηχαραλαμπίδης.
Ο Ε.Ο. Σταυρούπολης, μια από τις πλέον παραδοσιακές δυνάμεις της γυναικείας πετοσφαίρισης στη Θεσσαλονίκη, διαγωνίστηκε για εννέα συνεχόμενες αγωνιστικές περιόδους στην Α1 Εθνική Κατηγορία, από το 1984-85 έως το 1992-93, οπότε και υποβιβάστηκε.[57]
Πιο πρόσφατα, το 2003 ξεκίνησε η αναρρίχηση του συλλόγου από την Α' Κατηγορία Γυναικών της Ε.ΠΕ.Σ.Θ. προς τη Β' Εθνική Κατηγορία και έπειτα προς την Α2 Εθνική.[57]
Την αγωνιστική περίοδο 2009-10 το γυναικείο τμήμα πετοσφαίρισης της Σταυρούπολης διαγωνίστηκε στο Πρωτάθλημα του Β' Ομίλου της Α2 Εθνικής Κατηγορίας, τερματιζοντας στην 5η θέση με συγκομιδή 27-18 σετ.[58]
Την επόμενη περίοδο, 2010-11, έλαβε μέρος στο Πρωτάθλημα του Γ' Ομίλου της Α2 Εθνικής, ολοκληρώνοντας τις αγωνιστικές του υποχρεώσεις στην 3η θέση, με 13 νίκες και 3 ήττες (43-19 σετ).[59] Την επόμενη χρονιά, 2011-12, πάντα στην ίδια κατηγορία και όμιλο, βρέθηκε στη 2η θέση του τελικού βαθμολογικού πίνακα με 15 νίκες και 3 ήττες (48-16 σετ).[60]
Την επόμενη αγωνιστική περίοδο 2012-13, η ομάδα κατέκτησε το Πρωτάθλημα του Γ' Ομίλου της Α2 Εθνικής, λαμβάνοντας το δικαίωμα να αγωνιστεί από το επόμενο φθινόπωρο στην Α1 Εθνική.[61][62][63] Η τελευταία φορά που ο σύλλογος συμμετείχε στην κορυφαία κατηγορία ήταν ακριβώς πριν από 20 χρόνια.[57] Προπονητής του συλλόγου τη χρονιά αυτή ήταν ο Δημήτρης Σολκίδης, συνεργάτης του ο Θανάσης Δράμπας και αρχηγός η αθλήτρια Χρύσα Δημητριάδου.[62]
Μερικές από τις αθλήτριες που έχουν διακριθεί με τη φανέλα του Ε.Ο. Σταυρούπολης είναι οι παρακάτω:[57]
Κατά την τρέχουσα αγωνιστική περίοδο, 2013-14, ο Ε.Ο. Σταυρούπολης διαγωνίστηκε στο πρωτάθλημα της Α1 Εθνικής Κατηγορίας που διοργανώνει η Ελληνική Ομοσπονδία Πετοσφαίρισης.[62][63] Έχοντας συγκεντρώσει 3 νίκες και 19 ήττες (15–59 σετ), κατέλαβε τη 12η και τελευταία θέση του βαθμολογικού πίνακα της κανονικής περιόδου, με αποτέλεσμα να υποβιβαστεί.[64]
Έδρα του συλλόγου τα τελευταία λίγα χρόνια είναι το Δημοτικό Αθλητικό Κέντρο Ηλιούπολης.[57] Επειδή όμως δεν πληρούσε τις προδιαγραφές για ομάδα Α1 Εθνικής, τη συγκεκριμένη χρονιά δηλώθηκε ως έδρα το Δημοτικό Αθλητικό Κέντρο Πολίχνης «Αλέξανδρος Νικολαΐδης».[57] Πρόεδρος του διοικητικού συμβουλίου είναι ο Στέλιος Δημητριάδης, γενικός αρχηγός ο Θοδωρής Μητσάνης και έφορος του τμήματος ο Χρήστος Μαλαμάτης. Καθήκοντα πρώτου προπονητή διατηρεί ο Δημήτρης Σολκίδης, που κάθησε για πρώτη φορά στον πάγκο της γυναικείας ομάδας το 1994, αφού πρώτα είχε θητεύσει στα τμήματα υποδομής.[57] Το ρόστερ της Σταυρούπολης για την αγωνιστική περίοδο 2013-14 συνέθεσαν οι παρακάτω αθλήτριες:[65]
Το τμήμα Νεανίδων του συλλόγου διαθέτει στην τροπαιοθήκη του δύο Πρωταθλήματα Ελλάδος, εκείνα των περιόδων 1985-86 και 1986-87.[66] Το τμήμα Κορασίδων κατέκτησε με τη σειρά του το Πρωτάθλημα Ελλάδος της περιόδου 1989–90.[67]
Ιστορική έδρα της Σταυρούπολης είναι το Εθνικό Αθλητικό Κέντρο Σταυρούπολης το οποίο, ωστόσο, παραμένει κλειστό από το 2010, με τα έργα αποκατάστασής του να μην προχωρούν λόγω έλλειψης οικονομικών πόρων.[57] Ο σύλλογος μετακόμισε προσωρινά στο γειτονικό Δημοτικό Αθλητικό Κέντρο Ηλιούπολης.[57] Ειδικότερα το τμήμα γυναικείας πετοσφαίρισης, όσο αγωνίστηκε στην Α1 Εθνική, δήλωσε ως έδρα το Δημοτικό Αθλητικό Κέντρο Πολίχνης «Αλέξανδρος Νικολαΐδης», που πληρούσε τα κριτήρια έδρας ομάδας κορυφαίας κατηγορίας.[57]
↑ «Ιστορία», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Βαθμολογίες και Προγράμματα Ε.ΚΑ.Σ.Θ. 2012-13» Αρχειοθετήθηκε 2014-04-17 στο Wayback Machine., πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ 3,0 3,1 «Ένωση Καλαθοσφαίρισης Σταυρούπολης»[νεκρός σύνδεσμος], ιστορικό στον επίσημο ιστότοπο του συλλόγου.
↑ 22,0 22,1 22,2 «Αποτελέσματα Α ΕΚΑΣΘ: Έπεσε και η Θέρμη», άρθρο στον ιστότοπο WePlayBall.gr, 30 Απριλίου 2010.
↑ «Συνεχίζει ο Σ.Σαμακοβλής στον ΕΟΣ»[νεκρός σύνδεσμος], άρθρο στον ιστότοπο NorthBasket.gr, 14 Ιουνίου 2010.
↑ «Νίκη για τον ΕΟΣ» Αρχειοθετήθηκε 2022-03-12 στο Wayback Machine., άρθρο στον ιστότοπο NorthBasket.gr, 17 Μαΐου 2011.
↑ 25,0 25,1 «Παρελθόν απο τον ΕΟΣ ο Σταύρος Σαμακοβλής»[νεκρός σύνδεσμος], άρθρο στον ιστότοπο NorthBasket.gr, 17 Μαΐου 2011.
↑ 26,0 26,1 «Βρήκε προπονητή ο ΕΟΣ»[νεκρός σύνδεσμος], άρθρο στον ιστότοπο NorthBasket.gr, 31 Μαΐου 2011.
↑ «ΕΟΣ και Ηρακλής στον τελικό»[νεκρός σύνδεσμος], άρθρο στον ιστότοπο NorthBasket.gr, 29 Σεπτεμβρίου 2011.
↑ 28,0 28,1 «Κυπελλούχος ΕΚΑΣΘ στις γυναίκες ο Ηρακλής» Αρχειοθετήθηκε 2016-03-04 στο Wayback Machine., άρθρο στον ιστότοπο Tsiotras.blogspot.gr, 21 Δεκεμβρίου 2011.
↑ 29,0 29,1 «Κυπελλούχος Ε.ΚΑ.Σ.Θ. ο Ηρακλής» Αρχειοθετήθηκε 2016-03-05 στο Wayback Machine., άρθρο στον ιστότοπο WomenSports.gr, 21 Δεκεμβρίου 2011.
↑ «Τα αποτελέσματα της Α” ΕΚΑΣΘ γυναικών»[νεκρός σύνδεσμος], άρθρο στον ιστότοπο NorthBasket.gr, 10 Μαΐου 2012.
↑ «Γυναικείο: Ανανέωσε ο Ιωαννίδης»[νεκρός σύνδεσμος], άρθρο στον ιστότοπο NorthBasket.gr, 16 Ιουνίου 2012.
↑ «Συμπληρώθηκε η τετράδα του κυπέλλου γυναικών της ΕΚΑΣΘ»[νεκρός σύνδεσμος], άρθρο στον ιστότοπο NorthBasket.gr, 20 Σεπτεμβρίου 2012.
↑ «Στον τελικό του κυπέλλου γυναικών της ΕΚΑΣΘ ο Ν. Βότσης» Αρχειοθετήθηκε 2016-03-04 στο Wayback Machine., άρθρο στον ιστότοπο Tsiotras.blogspot.gr, 26 Σεπτεμβρίου 2012.
↑ 34,0 34,1 «Παρελθόν από τον ΕΟΣ ο Δημήτρης Ιωαννίδης»[νεκρός σύνδεσμος], άρθρο στον ιστότοπο NorthBasket.gr, 7 Φεβρουαρίου 2013.
↑ 35,0 35,1 «Νέος κόουτς στις γυναίκες του ΕΟΣ ο Κουργιαννίδης» Αρχειοθετήθηκε 2015-03-21 στο Wayback Machine., άρθρο στον ιστότοπο Tsiotras.blogspot.gr, 13 Φεβρουαρίου 2013.
↑ «Βαθμολογία Α' Κατηγορίας Γυναικών Ε.ΚΑ.Σ.Θ. 2012-2013» Αρχειοθετήθηκε 2016-03-05 στο Wayback Machine., πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Πρόγραμμα Play-offs Α' Κατηγορίας Γυναικών Ε.ΚΑ.Σ.Θ. 2012-2013» Αρχειοθετήθηκε 2016-03-05 στο Wayback Machine., πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Αποτελέσματα Πλέι Οφ ΕΚΑΣΘ: Στον τελικό Βότσης-Σταυρούπολη!», άρθρο στον ιστότοπο WePlayBall.gr, 2 Απριλίου 2013.
↑ «Αποτελέσματα Πλέι Οφ ΕΚΑΣΘ: Πρώτο βήμα για Α2 ο Ναύαρχος Βότσης!», άρθρο στον ιστότοπο WePlayBall.gr, 11 Απριλίου 2013.
↑ «Αποτελέσματα Τελικών Πλέι Οφ ΕΚΑΣΘ: Πολύ σκληρή για να πεθάνει η Σταυρούπολη!», άρθρο στον ιστότοπο WePlayBall.gr, 17 Απριλίου 2013.
↑ «Αποτελέσματα ΕΚΑΣΘ: Στην Α2 ο Ναύαρχος Βότσης!», άρθρο στον ιστότοπο WePlayBall.gr, 25 Απριλίου 2013.
↑ «Παραμένει στον ΕΟΣ ο Λ. Κουργιαννίδης»[νεκρός σύνδεσμος], άρθρο στον ιστότοπο NorthBasket.gr, 17 Ιουνίου 2013.
↑ «Βαθμολογία Α' Κατηγορίας Γυναικών Ε.ΚΑ.Σ.Θ. 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Πρόγραμμα Play-offs Α' Κατηγορίας Γυναικών Ε.ΚΑ.Σ.Θ. 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Αποτελέσματα Πλέι Οφ ΕΚΑΣΘ: Κράτησαν οι γηπεδούχοι στους πρώτους ημιτελικούς!», άρθρο στον ιστότοπο WePlayBall.gr, 28 Απριλίου 2014.
↑ «Αποτελέσματα Πλέι Οφ ΕΚΑΣΘ: Στον τελικό ΕΟΣ και ΜΕΝΤ!», άρθρο στον ιστότοπο WePlayBall.gr, 3 Μαΐου 2014.
↑ 47,0 47,1 «Πρόγραμμα Τελικών Α' Κατηγορίας Γυναικών Ε.ΚΑ.Σ.Θ. 2013-2014», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.
↑ «Αποτελέσματα Πλέι Οφ ΕΚΑΣΘ: Στην Α2 η Σταυρούπολη!», άρθρο στον ιστότοπο WePlayBall.gr, 22 Μαΐου 2014.
↑ «Στην Α2 γυναικών ο ΕΟΣ»[νεκρός σύνδεσμος], άρθρο στον ιστότοπο NorthBasket.gr, 20 Μαΐου 2014.
↑ 50,0 50,1 «Κύπελλο ΕΚΑΣΘ: Ο τίτλος στις νεάνιδες του Άρη!», άρθρο στον ιστότοπο WePlayBall.gr, 15 Μαρτίου 2014.
↑ «Κατέκτησαν το κύπελλο οι νεάνιδες του Άρη» Αρχειοθετήθηκε 2016-03-04 στο Wayback Machine., άρθρο στον ιστότοπο NorthBasket.gr, 15 Μαΐου 2014. Περιλαμβάνει το πλήρες βίντεο του αγώνα.
↑ «Με Κουργιαννίδη στην Α2 ο ΕΟΣ»[νεκρός σύνδεσμος], άρθρο στον ιστότοπο NorthBasket.gr, 17 Ιουνίου 2014.
↑ «Πρόγραμμα & Βαθμολογία Α2 Εθνικής Κατηγορίας Γυναικών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Δεν είχε γιατρό και μηδενίστηκε», άρθρο στον ιστότοπο Sport24.gr, 11 Ιανουαρίου 2015.
↑ 55,0 55,1 55,2 «Αποτελέσματα Α2 Βορρά: Εύκολη ημέρα για τους πρωτοπόρους!», άρθρο στον ιστότοπο WePlayBall.gr, 16 Φεβρουαρίου 2015.
↑ «Αποτελέσματα Κυπέλλου (Βορράς): Εύκολη πρόκριση για τον ΑΟ Σερρών, ψυχωμένος ο Άρης!», άρθρο στον ιστότοπο WePlayBall.gr, 14 Σεπτεμβρίου 2014.
↑ 57,0 57,1 57,2 57,3 57,4 57,5 57,6 57,7 57,8 57,9 «ΕΟ Σταυρούπολης: Επιστροφή μετά από 20 χρόνια»[νεκρός σύνδεσμος], αφιέρωμα στον επίσημο ιστότοπο της Ελληνικής Ομοσπονδίας Πετοσφαίρισης, 18 Σεπτεμβρίου 2013.
↑ «Ελληνική Ομοσπονδία Πετοσφαίρισης», επίσημος ιστότοπος.
↑ «Βαθμολογία Α2 Εθνικής Κατηγορίας Γυναικών (3ος Όμιλος) 2010-11» Αρχειοθετήθηκε 2012-10-15 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
↑ «Βαθμολογία Α2 Εθνικής Κατηγορίας Γυναικών (3ος Όμιλος) 2011-12» Αρχειοθετήθηκε 2012-10-16 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
↑ «Βαθμολογία Α2 Εθνικής Κατηγορίας Γυναικών (3ος Όμιλος) 2012-13» Αρχειοθετήθηκε 2014-02-13 στο Wayback Machine., πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
↑ 62,0 62,1 62,2 «Γιόρτασε με την κούπα η Σταυρούπολη» Αρχειοθετήθηκε 2014-04-19 στο Wayback Machine., άρθρο στον επίσημο ιστότοπο της Ελληνικής Ομοσπονδίας Πετοσφαίρισης.
↑ 63,0 63,1 «Σώθηκε ο Ηρακλής Ιωαννίνων, υποβιβάστηκε η Ελασσόνα», άρθρο στον ιστότοπο Gazzetta.gr, 13 Μαΐου 2013.
↑ «Υποβιβασμός με… ψηλά το κεφάλι», άρθρο στον ιστότοπο του NovaΣΠΟΡ FM, 23 Μαρτίου 2014.
↑ «Το ρόστερ της ομάδας του Ε.Ο. Σταυρούπολης»[νεκρός σύνδεσμος], άρθρο στον ιστότοπο GreekVolley.com, 4 Σεπτεμβρίου 2013.
↑ «Πρωταθλητής Νεανίδων ο Ηρακλής Θεσσαλονίκης» Αρχειοθετήθηκε 2014-08-19 στο Wayback Machine., άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 24 Μαρτίου 2012.
↑ «Πρωταθλητής ο Αίας, MVP η Στράντζαλη» Αρχειοθετήθηκε 2012-09-15 στο Wayback Machine., άρθρο στον επίσημο ιστότοπο της Ελληνικής Ομοσπονδίας Πετοσφαίρισης, 24 Ιουνίου 2012.